b'\n_START_ARTICLE_\nSa\xc5\xa1o O\xc5\xbebolt\n_START_SECTION_\nKlubska kariera\n_START_PARAGRAPH_\nV sezoni 2001/2002 je igral v KK Triglav Kranj, nato eno sezono pri Slovanu kot posojen igralec Olimpije, za katero igra od sezone 2003. Med letoma 2005 in 2008 zaradi hude po\xc5\xa1kodbe kolena ni mogel veliko igrati in je bolj ali manj izpustil tri sezone. Pri KK Union Olimpija je nastopal 9 sezon, kjer je bil kapetan ekipe do leta 2010. Kariero je nadaljeval na Hrva\xc5\xa1kem v klubu Zagreb. V tem obdobju je tudi prejel hrva\xc5\xa1ko dr\xc5\xbeavljanstvo. Zadnji dve sezoni je odigral v Ligi Telemach za ekipo Portoro\xc5\xbea.\n_START_SECTION_\nReprezentanca\n_START_PARAGRAPH_\nV slovenski reprezentanci je debitiral 8. septembra 2004 na tekmi proti Franciji. Leta 2006 je igral na Japonskem kjer se je z ekipo Slovenije udele\xc5\xbeil svetovnega prvenstva. Odigral je 24 uradnih tekem in dosegel 105 to\xc4\x8dk.'